CELEX: 62008CA0507
Language: sl
Date: 2010-12-22 00:00:00
Title: Zadeva C-507/08: Sodba Sodišča (četrti senat) z dne 22. decembra 2010 – Evropska komisija proti Slovaški republiki (Neizpolnitev obveznosti države — Državna pomoč — Delni odpis davčnega dolga družbe v okviru postopka prisilne poravnave — Odločba Komisije, s katero je bilo ugotovljeno, da ta pomoč ni združljiva s skupnim trgom, in naloženo, da se ta izterja — Neizvršitev)

26.2.2011   
            
            
               SL
            
            
               Uradni list Evropske unije
            
            
               C 63/2
            
         Sodba Sodišča (četrti senat) z dne 22. decembra 2010 – Evropska komisija proti Slovaški republiki
   (Zadeva C-507/08) (1)
   
   (Neizpolnitev obveznosti države - Državna pomoč - Delni odpis davčnega dolga družbe v okviru postopka prisilne poravnave - Odločba Komisije, s katero je bilo ugotovljeno, da ta pomoč ni združljiva s skupnim trgom, in naloženo, da se ta izterja - Neizvršitev)
   2011/C 63/03
   Jezik postopka: slovaščina
   
      Stranki
   
   
      Tožeča stranka: Evropska komisija (zastopniki: C. Giolito, J. Javorský in K. Walkerová, zastopniki)
   
      Tožena stranka: Slovaška republika (zastopnik: B. Ricziová, zastopnik)
   
      Predmet
   
   Neizpolnitev obveznosti države – Nesprejetje potrebnih določb za uskladitev z Odločbo Komisije C(2006) 2082 končna z dne 7. junija 2006, s katero je bilo ugotovljeno, da je pomoč, ki jo je Slovaška dodelila družbi Frucona Košice tako, da je davčni urad v postopku prisilne poravnave z upniki odpisal davčni dolg, nezdružljiva s skupnim trgom, in s katero je bila naložena izterjava te pomoči (državna pomoč št. C-25/2005, ex NN/2005) (UL L 112, str. 14)
   
      Izrek
   
   
               1.
            
            
               Slovaška republika s tem, da v predpisanem roku ni sprejela vseh potrebnih ukrepov za izterjavo nezakonite pomoči, na katero se nanaša Odločba Komisije 2007/254/ES z dne 7. junija 2006 o državni pomoči C-25/05 (prej NN 21/2005) Slovaške republike za Frucona Košice, a.s., od upravičenca, ni izpolnila obveznosti iz člena 249, četrti odstavek, ES in iz člena 2 navedene odločbe.
            
         
               2.
            
            
               Slovaški republiki se naloži plačilo stroškov.
            
         
      (1)  UL C 102, 1.5.2009.